Ekonominio naudingumo vertinimo kriterijai,
 pasiūlymui suteikiamų balų aprašymai ir vertinimo tvarka

UŽDUOTIS PIRKIMO DALYVIAMS, SKIRTA PASIŪLYMŲ VERTINIMUI PAGAL EKONOMINIO NAUDINGUMO VERTINIMO KRITERIJŲ

I. BENDRA INFORMACIJA
 
Tiekėjai kartu su pasiūlymu turi pateikti atliktą užduotį, kaip nurodoma žemiau pateiktame aprašyme. Tiekėjų atlikta užduotis bus vertinama pagal nurodytus vertinimo kriterijus. 

II. UŽDUOTIS

ES fondų investicijų įvaizdinio vaizdo klipo sukūrimas

2.1. Užduoties objektą sudaro:
2.1.1 Įvaizdinio vaizdo klipo koncepcijos ir koncepciją iliustruojančio vaizdo klipo scenarijaus sukūrimas, pagrindžiant, kaip tai padės pasiekti užduoties aprašyme 2.2. punkte nurodytus tikslus.
2.1.2. Įvaizdinio vaizdo klipo scenarijaus įgyvendinimo planas.
2.1.3. Įvaizdinio vaizdo klipo gamyba.

Teikėjas, kurdamas klipo koncepciją ir jo scenarijų, turi vadovautis ES investicijų komunikacijos strategijos gairėmis, kurios skelbiamos https://www.esinvesticijos.lt/dokumentai/isakymas-del-2021-2027-metu-europos-sajungos-fondu-investiciju-programos-ir-ekonomikos-gaivinimo-ir-atsparumo-didinimo-plano-naujos-kartos-lietuva-komunikacijos.

2.2. Klipo aprašymas
	ES investicijų ženklo tikslas, pozicionavimas:
	Įgalinti žmogų keisti savo gyvenimo kokybę, prisidedant prie pokyčio kūrimo visoje Europoje.

Šūkis: „Aš esu Europa/Mes esame Europa“

ES fondų investicijų pozicionavimo kryptis apibūdinama nuostata „Esame (esu) Europa“, t. y.:
· komunikuojant apie ES fondų investicijas, siekiama pasakoti bendrą prekės ženklo (ES, ES investicijų (toliau–ESI) ir auditorijos (Lietuvos gyventojų) istoriją, atskleisti sąlyčio taškus, racionalų ir emocinį ryšį, vadovaujantis nuostata, kad ES ir ES fondų investicijų istorija yra Lietuvos ir kiekvieno Lietuvos gyventojo sėkmės ir galimybių istorija.

Komunikacija turi būti organizuojama su emocinio palaikymo ir vertybinės tapatybės nuostata „Aš keičiuosi su tavo (Europos) pagalba, aš esu Europa“. Recipientas perkeliamas iš pasyvaus klausytojo į aktyvaus dalyvio poziciją.

	Auditorija, į kurią orientuojamasi:
	Nors orientuojamasi į visą visuomenę, tačiau klipo tikslas yra paveikti tuos, kurie į ES žiūri skeptiškai. Tai yra jie žino, kad teoriškai ESI prisideda prie bendrai gerėjančios gyvenimo kokybės, tačiau praktiškai to nejaučia arba neigia teigiamą jų poveikį. Jie skeptiškai žiūri į galimybę pasinaudoti ES fondų investicijomis, abejoja jų skaidrumu ir jaučiasi neįgalūs pokyčių atžvilgiu. 
Plačiau apie auditorijas: https://2014.esinvesticijos.lt/lt//dokumentai//strateginiu-es-investiciju-komunikacijos-auditoriju-analize  


	Kokį auditorijos elgesį norima pakeisti?
	Siekiami bendri komunikacijos veiklų, vykdomų pagal 2021-2027 m. ES fondų investicijų programos ir ekonomikos gaivinimo ir atsparumo didinimo plano (Naujos kartos Lietuva) 2025 m. komunikacijos planą, rodikliai: 
· gyventojų, kurie pritaria, kad ES investicijos prisideda prie teigiamų socialinių ir ekonominių pokyčių Lietuvoje, dalis – 84 proc. 2025 m. (81 proc., 2024 m.)

· gyventojų, kurie asmeniškai pajuto investicijų naudą, dalis – 68 proc. 2025 m. (63 proc., 2024 m.)


	Pagrindinė žinia, kurią norime pasakyti
	Aš esu Europa/Mes esame Europa


	Kaip tai įrodyti?
	a) ES investicijos Lietuvoje jau daugiau kaip 20 metų. Bendra investicijų suma per tuos metus – daugiau kaip 16 mlrd. Eur.
b) Pagal „Eurostat“ duomenis, nuo 2004 m. iki 2022 m. Lietuvos BVP žmogui augo net 199 proc.
c) Regionams skirtų investicijų dalis bendroje ES fondų investicijų dalyje nuolat didėjo: 2007-2013 m. laikotarpiu jos sudarė kiek daugiau nei 10 proc. visų ES fondų lėšų investicijų, 2014-2020 m. laikotarpiu siekė jau 16 proc., o šiame 2021-2027 m. laikotarpyje siekia beveik 30 proc. nuo visų investicijų.

Daugiau apie ES investicijas ir jų kuriamus pokyčius: https://www.esinvesticijos.lt/.


	Komunikacijos tonas
	Veržlus, aktyvus, įkvepiantis. Daugiau apie komunikacijos toną ir gaires – 2.1 punkte nurodytame dokumente.


	Papildoma informacija apie vaizdo klipą
	a) Klipo trukmė: ne mažiau kaip 40 s. Teikėjas gali (tačiau neprivalo) siūlyti ir klipų seriją, tačiau kiekviena dalis turi būti ne trumpesnė, kaip 30 s. Teikėjas savo tokį pasirinkimą turi argumentuoti.
b) Klipas turi būti filmuotas, t. y. naudojamos realios lokacijos, realūs žmonės. Grafika gali būti naudojama, tačiau tik kaip pagalbinis elementas (pvz. produktinėje dalyje (angl. packshot).
c) Siekiami bendri komunikacijos veiklų, vykdomų pagal 2021-2027 m. ES fondų investicijų programos ir ekonomikos gaivinimo ir atsparumo didinimo plano (Naujos kartos Lietuva) 2025 m. komunikacijos planą, rodikliai: 
· gyventojų, kurie pritaria, kad ES investicijos prisideda prie teigiamų socialinių ir ekonominių pokyčių Lietuvoje, dalis – 84 proc. 2025 m. (81 proc., 2024 m.)
· gyventojų, kurie asmeniškai pajuto investicijų naudą, dalis – 68 proc. 2025 m. (63 proc., 2024 m.).

Rezultatai bus matuojami 2025 m. pabaigoje. Tyrimas inicijuojamas Finansų ministerijos.
Šis įvaizdinis vaizdo klipas prisideda prie bendrų metinių komunikacijos veiklų rodiklių.

d) Kontekstas: 
2025 metais planuojama komunikuoti apie ES investicijas tam tikromis temomis, kurios galėtų (tačiau nebūtinai) atsispindėti ir klipe: 
a) energetinis savarankiškumas ir darnus susisiekimas;
b) ES investicijos regionuose;
c) sveikatos ir socialinių paslaugų prieinamumo gerinimas;
d) švietimo kokybės gerinimas.

e) ESI komunikacijos kanalai: svetainė (esinvesticijos.lt); Facebook (ES investicijos Lietuvoje), Instagram (esminiaipokyciai); Linkedin (ES investicijos Lietuvoje). 
f) Visą informaciją apie privalomą ženklinimą suteiks Perkančioji organizacija po sutarties pasirašymo.


	Planuojamos veiklos, kurias iki galo turės įgyvendinti paslaugų teikėjas
	Planuojamos veiklos:
ESI įvaizdinio vaizdo klipo koncepcijos sukūrimas, scenarijaus sukūrimas bei jo įgyvendinimas, t. y. įvaizdinio vaizdo klipo gamyba. 
Klipas turi būti sukurtas ne vėliau kaip per 2 mėnesius nuo sutarties pasirašymo dienos (laikotarpį apima pasiruošimas filmavimui, montažas, spalvų korekcijos ir pan.)



2.3. Užduoties objekto apimtys:
2.3.1. Įvaizdinio vaizdo klipo koncepcija, kurią sudaro:
- koncepcijos aprašymas ir pagrindimas – kaip siūloma koncepcija padės pasiekti užduotyje iškeltus tikslus;
- pasirinktas šūkis (Aš esu Europa/Mes esame Europa) ir šūkio pagrindimas;
- koncepciją iliustruojantis ar perteikiantis įvaizdinio vaizdo klipo scenarijus bei jo pagrindimas (kaip siūlomas scenarijus padės pasiekti užduotyje nurodytus tikslus). Pateikiant atliktą užduotį turi būti pateiktas vaizdo klipo scenarijus (pasiūlyta klipo idėja, teksto, vaizdo, muzikinio takelio siūlomi sprendimai, jei reikia idėjos išpildymui – balso už kadro pasiūlymas), siužetas ir vizualiniai sprendimai (pieštiniai arba grafiniai vaizdo klipo eskizai, vaizdo, teksto tarpusavio komponavimas, spalvų parinkimas, angl. mood board).
Pateikiant scenarijų, turi būti išskirtos šios dalys:
a) Siužeto vientisumas – vaizdo klipo siužetas turi savo aiškią idėją, pradžią, vystymą ir pabaigą. Vaizdo klipo siužeto santraukoje puikiai pademonstruotas temos suvokimas, aiškiai ir teisingai identifikuotas ženklas, jo kuriama vertė ir faktoriai, skatinantys pasinaudoti ženklo teikiamomis galimybėmis.
b) Atitikimas idėjai – pagrindžiama, kaip kūrybinis sprendimas atitinka idėją, keliamus tikslus, kiek ir kaip orientuotas į tikslinę auditoriją. 
c) Originalumas – kūrybinė idėja – vaizdo klipo scenarijus, siužetas ir vizualiniai sprendimai yra originali ir autentiška (neatkartoja viešumoje jau buvusių įvaizdinių reklamų ar jų idėjų), netikėta (pasiūlyta išskirtinė kūrybinė idėja), emociškai įtraukianti bei įtaigi (įtraukia potencialias tikslines grupes), kūrybiniai sprendimai pasižymi vientisumu, tarpusavyje susiję, papildo vienas kitą.
2.3.2. Vaizdo klipo scenarijaus įgyvendinimo (gamybos) planas. Vaizdo klipo scenarijaus įgyvendinimo planą apima kalendorinis planas (excel arba pdf formatu). Jame turi atsispindėti kada, kokiais etapais bus kuriamas vaizdo klipas, kada pateikiamas pirminis ir galutinis montažas. Taip pat jame turi aiškiai atsispindėti atsakomybių pasiskirstymas. 

2.4. Įvaizdinio vaizdo klipo įgyvendinimas apima:
Klipo įgyvendinimas apima visus įgyvendinimo (gamybos) plane numatytus etapus: klipo filmavimas, garsinimas, montažas ir kitos su informacinio vaizdo siužeto sukūrimu susijusios paslaugos.
Perkančiajai organizacijai pateikiama galutinė produkcija, t. y., įvaizdinis ESI vaizdo klipas turi būti aukštos kokybės: montavimas atliktas profesionalia programine įranga, užtikrinta aukšta vaizdo klipo  įrašymo kokybė, tinkama transliuoti nacionalinės aprėpties televizijoje. Tiekėjas turi paruošti du įvaizdinio vaizdo klipo variantus – vieną be titrų ir antrą vaizdo klipą, kuris būtų skirtas rodyti užsienio renginiuose ir kituose kanaluose, t. y., su lietuvių kalbos ir anglų kalbos titrais.
Jei reikalinga, turi būti padarytos įvaizdinio ESI vaizdo klipo adaptacijos, pritaikant jį peržiūroms internete, planšetiniuose kompiuteriuose, išmaniuosiuose telefonuose.
Kiekviena scenarijaus ar plano dalis turės būti derinama su Perkančiąja organizacija tiek kartų, kol gaunamas Perkančiosios organizacijos pritarimas. Bet kokie neesminiai pakeitimai turės būti iš anksto suderinti su Perkančiąja organizacija. Neesminiais pakeitimais laikomi tokie keitimai, kurie nekeičia pirkimo objekto ir tikslo, neturi įtakos galutiniam paslaugų suteikimo terminui, nėra susiję su pasiūlymų vertinimo kriterijais. 
Teikėjas, gavęs Perkančiosios organizacijos patvirtinimą raštu, kad įgyvendinimo planas yra tinkamas, turi užsakyti paslaugas bei vykdyti šio plano įgyvendinimą. 

III. VYKDYMO TERMINAI IR BIUDŽETAS

3.1. Bendra užduoties objekto apimties įgyvendinimo trukmė – ne ilgiau kaip 2 mėnesiai nuo sutarties pasirašymo dienos.
3.2. Planuojamas biudžetas – ne daugiau kaip 41 322,31 Eur be PVM / 50 000 Eur su PVM. 

IV. UŽDUOTIS PASLAUGOS TEIKĖJUI

4.1. Tiekėjas savo pasiūlyme turi pateikti šią informaciją:
4.1.1. ESI įvaizdinio vaizdo klipo koncepciją bei jos pagrindimą, pasirinktą šūkį ir argumentaciją, koncepciją iliustruojantį vaizdo klipo scenarijų. Detali koncepcijos apimtis nurodyta Techninės specifikacijos 2.3.1. punkte;
4.1.2. Scenarijaus įgyvendinimo planą, parengtą pagal Perkančiosios organizacijos pateiktą poreikį bei tikslus. Detali plano apimtis nurodyta užduoties 2.3.2. punkte. Scenarijaus įgyvendinimo planą tiekėjas įsipareigoja įgyvendinti plane nurodytais terminais;
4.1.3. išsamų darbo organizavimo ir darbo pasidalinimo aprašymą ir argumentaciją. Aprašyme turi  aiškiai atsispindėtų, kaip tiekėjas užtikrins sklandų scenarijaus įgyvendinimą;
4.1.4. galimų rizikų analizę ir jų valdymo užtikrinimą.
4.2. Techninis pasiūlymas bus vertinamas pagal konkurso sąlygų 7 priede nustatytus vertinimo kriterijus.

PASIŪLYMŲ VERTINIMO KRITERIJAI, 
PASIŪLYMUI SUTEIKIAMŲ BALŲ APRAŠYMAI IR VERTINIMO TVARKA

1. Ekonomiškai naudingiausias pasiūlymas bus išrenkamas pagal šiuos kiekybinius ir kokybinius vertinimo kriterijus: 
 
	Eil. Nr. 
	Kainos ir kokybės santykio (S) vertinimo kriterijai 
	Maksimalus balas 
	Lyginamasis svoris ekonominio naudingumo įvertinime 

	1 
	2 
	3 
	4 

	1. 
	1 kriterijus – KAINA (C) 
Vertinama pasiūlymo kaina eurais už visą pirkimo objektą be PVM. 
	 
	X= 30

	2. 
	2 kriterijus – KOKYBĖ (T): 
	Tmax = 18 balų
	Y = 70

	2.1. 
	(subkriterijus T1) Idėjos kūrybiškumas
	T1max = 7 balai
	Y1 = 30

	2.2. 
	(subkriterijus T2) Scenarijaus įgyvendinimo planas
	T2max = 7 balai
	Y2 = 20

	2.3. 
	(subkriterijus T3) Paslaugų teikėjo siūlomo projekto vadovo patirtis
	T3max = 4 balai
	Y3 = 20


 
 
2. Bendras kainos ir kokybės santykio balas (S) apskaičiuojamas sudedant tiekėjo pasiūlymo kainos (C) ir pasiūlymo kokybės (T) balus:  
 
[image: ]. 
 
3. Pasiūlymo kokybės (T) balas apskaičiuojamas susumuojant subkriterijų T1, T2, T3 balus. 
4. Pasiūlymo kainos (C) balas apskaičiuojamas pagal žemiau pateiktą formulę, kur (Cp) yra vertinamo pasiūlymo kaina Eur be PVM, (Cmax) yra šiam pirkimui skirta maksimali lėšų suma –  578 512,40  (penki šimtai septyniasdešimt aštuoni tūkstančiai penki šimtai dvylika eurų, 40 ct) Eur be PVM, kurią perkančioji organizacija  laikys ne per didele ir priimtina, (X) – kainos lyginamasis svoris: 
 
[image: ]
 
6. Vertinant kokybės kriterijaus (T) subkriterijus T1, T2 ir T3, pasiūlymas lyginamas su geriausia atitinkamam subkriterijui galima suteikti reikšme, t. y. apskaičiuojamas vertinamo pasiūlymo kiekvieno subkriterijaus reikšmę balais (Tp1, Tp2 ir Tp3) palyginant su atitinkama geriausia galima to paties subkriterijaus reikšme balais (T1max, T2max ir T3max) ir padauginant iš atitinkamo lyginamojo svorio (Y1, Y2 ir Y3). Apvalinama iki dviejų skaičių po kablelio. 
[image: ] 
7. Žemiau pateikiami pasiūlymui suteikiamų balų aprašymai:  
 
	2 kriterijus – KOKYBĖ (T) 

	2.1. subkriterijus (T1) 
	Koncepcijos kūrybiškumas ir scenarijus
Bus vertinama Užduotyje tiekėjo pasiūlytos koncepcijos ir ESI įvaizdinio klipo  scenarijaus:
1) siužeto vientisumas:
vaizdo klipo siužetas turi savo aiškią idėją, pradžią, vystymą ir pabaigą. Vaizdo klipo siužeto santraukoje pademonstruotas gilus temos suvokimas; 
2) atitikimas idėjai:
kūrybinis sprendimas atitinka idėją, keliamus tikslus, orientuotas į tikslinę auditoriją, siūlomuose vizualiniuose sprendimuose išlaikomas ESI prekės ženklo stilius;
3) originalumas:
kūrybinė idėja – vaizdo klipo scenarijus, siužetas ir vizualiniai sprendimai yra autentiški (neatkartoja viešumoje jau buvusių reklamų ar jų idėjų), netikėti (pasiūlyta išskirtinė kūrybinė idėja), emociškai įtraukiantys bei įtaigūs (įtraukia potencialias tikslines grupes), kūrybiniai sprendimai pasižymi vientisumu, tarpusavyje susiję, papildo vienas kitą.
 

	7 balai (labai gerai) 
 
	7 balai skiriami, jei be trūkumų aprašytos visos trys vertinimo kriterijaus aprašymo dalys:

Siužeto vientisumas:
· vaizdo klipo siužetas turi savo aiškią idėją, pradžią, vystymą ir pabaigą,
· vaizdo klipo siužeto santraukoje pademonstruotas gilus temos suvokimas,
· aiškiai ir teisingai identifikuota ESI prekės ženklo specifika;
Atitikimas idėjai:
· reklamos kūrybinis sprendimas atitinka idėją, keliamus tikslus,
· reklamos kūrybinis sprendimas orientuotas į tikslinę auditoriją,
· siūlomuose vizualiniuose sprendimuose išlaikomas ESI prekės ženklo stilius; 
Originalumas:
· idėja ir vizualizacija yra originalios (nauji akcentai ir siūlomi sprendiniai, kurie dar nėra matyti), estetiškos, modernios ir kokybiškos;
· idėja ir vizualizacija yra emociškai įtraukiantys bei įtaigūs (įtraukia potencialias tikslines grupes);
· kūrybiniai sprendimai pasižymi vientisumu, tarpusavyje susiję, papildo vienas kitą.


	6-4  balai (gerai) 
	6 balai skiriami, jeigu 1 (vienoje) iš 3 (trijų) vertinimo kriterijaus aprašymo dalių yra neesminių trūkumų.  
5 balai skiriami, jeigu 2 (dvejose) iš 3 (trijų) vertinimo kriterijaus aprašymo dalių yra neesminių trūkumų.  
4 balai skiriami, jeigu visose 3 (trijose) vertinimo kriterijaus aprašymo dalyse yra neesminių trūkumų.  
Neesminių trūkumų pavyzdžiai:
Siužeto vientisumas:
· pateiktas vaizdo klipo siužetas turi savo aiškią idėją, pradžią, vystymą ir pabaigą, tačiau neatitinka idėjos;
· pateiktas vaizdo klipo siužetas turi savo aiškią idėją, pradžią, vystymą ir pabaigą, tačiau nėra originalus.
Atitikimas idėjai:
· reklamos kūrybinis sprendimas atitinka idėją, keliamus tikslus, tačiau nėra siužeto vientisumo;
· reklamos kūrybinis sprendimas atitinka idėją, keliamus tikslus, tačiau nėra originalus.
Originalumas:
· kūrybinė idėja – vaizdo klipo scenarijus, siužetas ir vizualiniai sprendimai yra autentiški (neatkartoja viešumoje jau buvusių įvaizdinių reklamų ar jų idėjų), netikėti (pasiūlyta išskirtinė kūrybinė idėja), tačiau nėra siužeto vientisumo;
· kūrybinė idėja – vaizdo klipo scenarijus, siužetas ir vizualiniai sprendimai yra autentiški (neatkartoja viešumoje jau buvusių įvaizdinių reklamų ar jų idėjų), netikėti (pasiūlyta išskirtinė kūrybinė idėja), tačiau neatitinka idėjos.


	3-2 balai (vidutiniškai) 
 
	3 balai skiriami, jeigu 1 (vienoje) iš 3 (trijų) vertinimo kriterijaus aprašymo dalių yra esminių trūkumų.  
2 balai skiriami, jeigu 2 (dvejose) iš 3 (trijų) vertinimo kriterijaus aprašymo dalių yra esminių trūkumų.  
Esminių trūkumų pavyzdžiai: 

Siužeto vientisumas:
· pateiktas vaizdo klipo siužetas neturi aiškios idėjos, pradžios, vystymo ir pabaigos, neatitinka idėjos;
· pateiktoje vaizdo klipo siužeto santraukoje trūksta temos suvokimo, konteksto žinojimo, neteisingai identifikuota finansinė priemonė.
Atitikimas idėjai:
· reklamos kūrybinis sprendimas, idėja mažai pagrindžia, kaip bus pasiekti kampanijos tikslai;
· reklamos kūrybinis sprendimas, idėja neturi sąsajos ar tikslinei auditorijai suvokiamo loginio ryšio su tema, jos aktualumu ir kampanijos tikslais.
Originalumas:
· pateikta idėja ir vizualinis sprendimas yra standartiniai, trūksta originalumo, kyla abejonių ar sudomins tikslinę auditoriją;
· pateikta idėja ir vizualinis sprendimas pateikti atmestinai, šabloniškai, neaktualūs tikslinei auditorijai, neatspindi visų kampanijos tikslų.


	1 balas (silpnai) 
 
	1 balas skiriamas, kai pasiūlymo atitiktis pagal šį subkriterijų yra tik formalus, taip pat nesivadovaujama į 3 (tris) dalis išskaidytu vertinimo kriterijaus detalizavimu ir nėra pateikiama nurodytose dalyse prašoma informacija (yra esminių trūkumų visose 3 (trijose) išvardintose dalyse). 


	2.2. subkriterijus (T2) 
	Scenarijaus įgyvendinimo planas.  
Bus vertinamas tiekėjo pasiūlyme pateiktas scenarijaus įgyvendinimo planas ir jo argumentacija.  
Vertinimo kriterijus aprašytas 3 (trijose) dalyse: 
1. pateiktas scenarijaus įgyvendinimo planas, kuris yra struktūruotas, t. y. išskirti etapai;
2. plane nurodytas aiškus darbo pasidalijimas ir atsakomybės; 
3. plane aiškiai nurodyta, kaip bus valdomos galimos rizikos.


	7 balai (labai gerai) 
 
	7 balai skiriami, jeigu tinkamai aprašytos visos 3 (trys) vertinimo kriterijaus aprašymo dalys. 

	6-4  balai (gerai) 
 
	6 balai skiriami, jeigu 1 (vienoje) iš 3 (trijų) vertinimo kriterijaus aprašymo dalių yra neesminių trūkumų.  
5 balai skiriami, jeigu 2 (dvejose) iš 3 (trijų) vertinimo kriterijaus aprašymo dalių yra neesminių trūkumų.  
4 balai skiriami, jeigu visose 3 (trijose) vertinimo kriterijaus aprašymo dalyse yra neesminių trūkumų.  
Neesminių trūkumų pavyzdžiai: 
1. pateiktas scenarijaus įgyvendinimo planas, tačiau jis nėra struktūruotas, jam trūksta detalumo (pvz., nėra išskirti etapai arba darbų kalendorius yra neaiškus);
2. plane nurodytas darbo pasidalijimas ir atsakomybės, tačiau pateikta informacija nėra aiški; 
3. plane nurodytos rizikos, tačiau jos yra bendrinės, o valdymas - abstraktus.  


	3-2 balai (vidutiniškai) 
 
	3 balai skiriami, jeigu 1 (vienoje) iš 3 (trijų) vertinimo kriterijaus aprašymo dalių yra esminių trūkumų.  
2 balai skiriami, jeigu 2 (dvejose) iš 3 (trijų) vertinimo kriterijaus aprašymo dalių yra esminių trūkumų.  
Esminių trūkumų pavyzdžiai: 
1. pateiktas scenarijaus įgyvendinimo planas, tačiau jame nenurodomi konkretūs etapai ir trukmės. Nėra aiškios struktūros arba pats darbų išdėstymas kalendoriuje – nelogiškas;
2. nenurodytas darbo pasidalijimas arba atsakomybės;
3. plane nėra nurodytų rizikų ir jų valdymo.


	1 balas (silpnai) 
	1 balas skiriamas, kai pasiūlymo atitiktis pagal šį subkriterijų yra tik formalus, taip pat nesivadovaujama į 3 (tris) dalis išskaidytu vertinimo kriterijaus detalizavimu ir nėra pateikiama nurodytose dalyse prašoma informacija (yra esminių trūkumų visose 3 (trijose) išvardintose dalyse). 


	2.3. subkriterijus (T3) 
	Paslaugų teikėjo siūlomo projektų vadovo, atsakingo už sutarties vykdymą, patirtis.  
Bus vertinama projektų vadovo patirtis. 

	Projekto vadovo patirtis (P1) 
	Projekto vadovo patirties aprašymas 

	3 balai 
	3 balai skiriami, jei Tiekėjo siūlomas specialistas per pastaruosius 3 (trejus) metus iki pasiūlymų pateikimo termino pabaigos vadovavo tinkamai* įgyvendintiems 3 (trims) komunikacijos projektams*, kurių kiekvieno vertė ne mažesnė kaip 100 000,00 Eur be PVM. 

	2  balai 
	2 balai skiriami, jei Tiekėjo siūlomas specialistas per pastaruosius 3 (trejus) metus iki pasiūlymų pateikimo termino pabaigos vadovavo tinkamai* įgyvendintiems  2 (dviem) komunikacijos projektams*, kurių kiekvieno vertė ne mažesnė kaip 100 000,00 Eur be PVM.

	1 balas 
	1 balas skiriamas, jei Tiekėjo siūlomas specialistas per pastaruosius 3 (trejus) metus iki pasiūlymų pateikimo termino pabaigos vadovavo tinkamai* įgyvendintam 1 (vienam) komunikacijos projektui*, kurio vertė ne mažesnė kaip 100 000,00 Eur be PVM.

	0 balų 
	0 balų skiriama, jei Tiekėjo siūlomas specialistas per pastaruosius 3 (trejus) metus iki pasiūlymų pateikimo termino pabaigos yra vadovavęs komunikacijos projektui*, kurio vertė mažesnė kaip 100 000,00 Eur be PVM, įgyvendinimui. 

	1 papildomas balas 
 
	Tiekėjas gali gauti 1 (vieną) papildomą balą už projektų vadovo patirtį, jeigu tinkamai* įgyvendintas viešųjų ryšių / rinkodaros / komunikacijos projektas, kuriam vadovavo specialistas, laimėjo pirmą vietą tarptautiniuose komunikacijos industrijos konkursuose. Tiekėjas privalo pateikti tai patvirtinančius dokumentus (apdovanojimų pažymėjimą, užsakovo pažymą ar kt. dokumentus, patvirtinančius, kad paslaugas teikė nurodytas specialistas). Nepateikus patvirtinančių dokumentų, papildomas balas nebus skiriamas. 


* tinkamai įgyvendintu projektu yra laikomas projekto įgyvendinimas pilna apimtimi, kai projekto užsakovas patvirtina projekto rezultato tinkamumą. 

PASTABA: Sąvoka „per pastaruosius 3 metus“ reiškia terminą, skaičiuojamą nuo paskutinės pasiūlymų pateikimo termino dienos skaičiuojant atgal pilnais metais, Pavyzdžiui, jeigu pasiūlymų pateikimo termino paskutinė diena yra 2024 m. rugsėjo 1 d., tuomet „per pastaruosius 3 (trejus) metus“ reiškia laikotarpį nuo 2021 m. rugpjūčio 31 d. iki 2024 m. rugpjūčio 31 d. imtinai.

8. Informacija apie specialistų patirtį, kuri turėtų būti vertinama ekonominio naudingumo balais, pateikiama specialisto pasirašytoje specialisto patirties atitikties reikalavimams lentelėje pagal pirkimo sąlygų 12 priedą arba specialisto pasirašytame gyvenimo aprašyme (CV), kuriame būtų aiškiai pateikta pirkimo sąlygų 12 priede  nurodyta informacija. Taip pat turi būti pateikti įrodymai apie kiekvieno lentelės 1.2.1-1.2.3 eilutėse nurodyto specialisto patirties atitikties reikalavimams lentelėje arba gyvenimo aprašyme (CV) nurodytus tinkamai įgyvendintus projektus – paslaugų gavėjo (užsakovo) pažymą apie tai, kad svarbiausių įgyvendinto projekto paslaugų suteikimas ir galutiniai rezultatai buvo tinkami, kurioje turi būti nurodytas trumpas paslaugų aprašymas, kuris įrodytų atitikimą nustatytam patirties reikalavimui, suteiktų paslaugų datos, paslaugų gavėjai, ar paslaugos buvo suteiktos tinkamai arba kiti lygiaverčiai dokumentai. Pateiktuose įrodymuose turi būti nurodyti tiekėjų siūlomus specialistus identifikuojantys duomenys (vardas, pavardė). Esant pagrįstoms priežastims įrodymai apie specialisto patirties atitikties reikalavimams lentelėje arba gyvenimo aprašyme (CV) nurodytas tinkamai įvykdytas sutartis gali būti neteikiami arba pateiktuose įrodymuose gali būti nenurodyta reikalaujama informacija – tokiu atveju kartu su pasiūlymu turi būti pateiktas paaiškinimas, dėl kokių priežasčių įrodymai negali būti pateikti arba juose trūksta informacijos.  
9. Perkančioji organizacija turi teisę kreiptis į paslaugų užsakovą dėl specialisto patirties atitikties reikalavimams lentelėje arba gyvenimo aprašyme (CV) nurodytų sutarčių įvykdymo. 
11. Tiekėjui pasiūlius daugiau kaip vieną specialistą vienai ar kelioms iš pirkimo sąlygose nurodytų specialistų pozicijų, Komisija vertins ir balus skirs tik už vieną žemiausią patirtį turintį specialistą. Laimėjusiame pasiūlyme nurodytas kitas (kiti) specialistas (specialistai) į viešojo pirkimo-pardavimo sutartį bus įtraukti kaip papildomas (papildomi) specialistas (specialistai), jeigu jie atitiks pirkimo dokumentuose nustatytus kvalifikacijos reikalavimus. 

__________

